Source: https://octavpelin.wordpress.com/2013/05/02/
Timestamp: 2019-11-19 18:34:17+00:00

Document:
02 | mai | 2013 | Octavpelin's Weblog
Arhiva | 4:33 pm
POZITIA ACTIVEWATCH : DECIZIA CCR PRIVIND INSULTA SI CALOMNIA VA DUCE LA NOI CONDAMNARI ALE ROMANIEI LA CEDO!
Agenţia de Monitorizare a Presei-ActiveWatch consideră, pe blogul său, că decizia recentă a Curţii Constitutionale, prin care insulta si calomnia ar putea redeveni fapte penale, va avea ca rezultat „un nou haos legislativ care va avea un impact greu de estimat, inclusiv posibile condamnări ale României la Curtea Europeană a Drepturilor Omului pentru lipsa de previzibilitate a legilor pe care sunt judecati ziariştii”.
CCR a decis luni că este neconstituţională decizia Secţiilor Unite ale Înaltei Curţi de Casaţie şi Justiţie din 2010 care, în urma admiterii unui recurs în interesul legii, stabilise că „Normele de incriminare a insultei şi calomniei cuprinse in art. 205 si 206 din Codul penal, precum si prevederile art. 207 din Codul penal privind proba veritatii, abrogate prin dispozitiile art. I pct. 56 din Legea nr. 278/2006, dispozitii declarate neconstitutionale prin Decizia nr. 62/2007 a Curtii Constitutionale, nu sunt în vigoare.”
Decizia Inaltei Curţi din 2010 nu a făcut altceva decât sa constate că infractiunile de insulta si calomnie date de art. 205 si 206 Cod penal au fost abrogate prin Legea nr. 278/2006. Aceasta după ce Curtea Constitutionala, prin Decizia 62/2007 a declarat neconstitutională legea de abrogare a infracţiunilor de insultă şi calomnie şi a determinat haos in justiţie, multi judecatori nestiind ani in sir ce să ia de buna: Legea 278/2006 de abrogare sau decizia 62/2007 a CCR care declara neconstituională legea de abrogare, scrie luju.ro.
Poziţia ActiveWatch
„Curtea Constituțională a făcut un nou cadou presei cu câteva zile înainte de 3 mai, Ziua Mondială a Libertății Presei. CCR vrea calomnia înapoi în codul penal.
Ca să înțelegeți despre ce este vorba o să facem un mic istoric.
Dezincriminarea 1 – În august 2006 Monica Macovei, ministrul Justiției în acel moment, reușea să convingă Parlamentul să dezincrimineze insulta și calomnia. Insulta mai fusese dezincriminată o dată, dar meritul lui Macovei a fost că i-a convins pe parlamentari să reformeze radical infracțiunile privind defăimarea.
Reincriminarea 1? – În ianuarie 2007, la câteva zile după intrarea României în Uniunea Europeană, Curtea Constituțională (CCR) a spus că dezincriminarea nu este constituțională și a argumentat pentru ideea că protecția reputației și a onoarei unei persoane nu se poate face decât prin mijloace penale.
Confuzia 1 – A urmat, până în 2010, un haos legislativ, pentru că unele instanțe au interpretat decizia CCR ca însemnând că insulta și calomnia sunt înapoi în codul penal, iar altele că nu.
Dezincriminarea 2 – În 2009 Parlamentul s-a pronunțat din nou și în noul cod penal (care va intra în vigoare în 2014) insulta și calomnia nu sunt incluse printre infracțiuni.
Dezincriminarea 3 – La rândul său, Înalta Curte de Casație și Justiție (ICCJ) a afirmat într-o decizie din 2010, în urma unui recurs în interesul legii introdus de Procurorul General, că decizia CCR din 2007 trebuie interpretată în sensul că insulta și calomnia nu au reintrat în codul penal, punând capăt, cel puțin temporar, haosului legislativ în care ne-am aflat. Procurorul General argumentase în aceeași direcție.
Recincrimarea 2/3? – Însă pe 29 aprilie 2013 Curtea Constituțională a spus că ICCJ nu avea dreptul să se pronunțe pe această chestiune de legalitate și deci decizia sa este neconstituțională.
Confuzia 2 – Care e rezultatul noii decizii a CCR? Un nou haos legislativ care va avea un impact greu de estimat, inclusiv posibile condamnări ale României la Curtea Europeană a Drepturilor Omului pentru lipsa de previzibilitate a legilor pe care sunt judecați ziariștii.
Și pentru că la Curtea Constituțională se pare că pe anumite chestiuni încă persistă o gândire de ev mediu aducem câteva argumente împotriva incriminării insultei și calomniei:
– Legislaţia civilă în vigoare oferă posibilitatea de obţinere a reparaţiei demnităţii lezate (dovadă fiind nenumăratele procese civile pierdute de ziarişti). Noul Cod Civil a intrat în vigoare la 1 octombrie 2011 și a început deja să își producă efectele.
– Tendinţa la nivel internaţional este de a dezincrimina insulta şi calomnia.
– În 2002, într-o declarație comună, Raportorul Special pentru libertate de opinie si expresie al Națiunilor Unite, Reprezentantul pentru libertatea presei al OSCE, Raportorul Special pentru libertate de exprimare al Organizației Statelor Americane (OAS) au spus: “Incriminarea defăimării [insulta și calomnia, n.n.] nu reprezintă o restricție a libertății de exprimare care poate fi justificată; toate legile care incriminează defăimarea trebuie abolite și înlocuite, acolo unde este necesar, cu legi civile în domeniu”.
(http://www.oas.org/en/iachr/expression/showarticle.asp?artID=87&lID=1)
– Organizaţia pentru Securitate şi Cooperare în Europa şi-a exprimat punctual dezaprobarea faţă de decizia Curţii Constituţionale din 2007. OSCE a considerat că reintroducerea insultei şi calomniei în Codul Penal este îngrijorătoare şi constituite un pas înapoi în realizarea unui cadru favorabil funcţionării libere a presei. Reprezentantul pentru libertatea presei al OSCE, Miklos Haraszti, a afirmat într-un raport prezentat în faţa Consiliului permanent al OSCE că: “Sunt îngrijorat de decizia din 18 ianuarie 2007 a Curţii Constituţionale a României care a anulat dezincriminarea insultei şi calomniei, un amendament adoptat de Parlament în 2006″.
– Ideea ca demnitatea, reputația și onoare unei persoane nu pot fi protejate decât prin mijloace penale este fundamental greșită (ideea se regăsește și în Decizia CCR din 2007).
Astfel, se consideră că o pedeapsă penală pentru insultă și calomnie ar conduce la o mai mare reținere din partea celor care se exprimă în public. În realitate, măsurile penale au impact în primul rând asupra acelor jurnaliști care își desfășoară activitatea cu bună-credință. Chiar dacă riscul de a fi pedepsiți este mai redus, legislația penală are un efect de auto-cenzură pentru aceștia, așa cum o arată studii efectuate asupra jurnaliștilor din mai multe țări. Totuși, nu există nicio garanție și niciun studiu care să ne arate că o pedeapsă penală sub forma unei amenzi (pedepsele cu închisoarea, chiar și cu suspendare, sunt căzute în desuetudine în aproape toată Europa), ar conduce la o mai mare reținere din partea celor care se exprimă în public în mod neonest. Din monitorizările noastre sentințele împotriva jurnaliștilor au existat în mod constant în ultimii ani, în timp ce instanțele au înțeles și aplicat din ce în ce mai mult jurisprudența CEDO.
Pe de altă parte, numai în 2012 am avut o serie de sentințe împotriva presei care au demonstrat că noul cod civil dă rezultate în sancționarea exprimării, în unele cazuri chiar în mod excesiv. Un ziarist a fost condamnat definitiv la plata a 20.000 de euro (procesul era pentru un film publicat pe site-ul propriu, deci sancțiunea a suportat-o personal). Un alt ziarist a fost obligat de Curtea de Apel Cluj să șteargă de pe site-urile sale 12 articole, deși acestea aveau și un conținut de interes public. În plus el trebuie să plătească 10.000 de lei daune morale, cheltuieli de judecată și să publice dispozitivul sentinței.
Concluzia noastră: sancțiunile penale vor avea un efect limitat asupra celor care aduc acuzații fără probe, care se exprimă public fără bună-credință și doar mimând interesul public. Acest tip de exprimare a existat și va exista. Nici sancțiunile penale și nici cele civile nu o vor face să dispară cu totul.
(Ca un fapt divers, în 2006, după dezincriminarea calomniei, am întâlnit chiar la Comisia de mass-media a Camerei Deputaților doi ‘ziariști’ de la un tabloid care ne-au spus: “De ce ați susținut dezincriminarea? Era foarte bine așa cum era. Înainte riscam o amendă penală mică, acum e mult mai grav pentru că riscăm să plătim daune foarte mari.”).
Etichete:POZITIA ACTIVE WATCH:DECIZIA CCR PRIVIND INSULTA SI CALOMNIA VA DUCE LA NOI CONDAMNARI ALE ROMANIEI LA CEDO!
ROSIA MONTANA CA AFACERE DE „FAMIGLIE!”SOVA PE POST DE LENUTA DI’PLESCOI GONFLATA LA MAXIM!
De ce îl apreciază Traian Băsescu pe Victor Ponta ? E simplu. “Lupul tânăr” reuşeşte în timp record să facă ceea ce guvernele Boc (1, 2, 3…ş.a.m.d) tărăgănaseră nepermis, aducându-l pe chiriaşul de la Cotroceni la exasperare. Adică să dea startul devalizării resurselor României, în dispreţul majorităţii românilor care au înţeles că toate contractele de explorare şi exploatare sunt cusute cu aţă albă. Dar să descâlcim actuala încrengătură politico-financiară ţesută pe un evident conflict de interese:
1. Victor Ponta – partener la Şova şi Asociaţii
“Casa de avocatura Sova si Asociatii si-a extins parteneriatul prin alaturarea in cadrul echipei a avocatului Victor Ponta, ca partener senior. Astfel, echipa de parteneri a firmei Sova si Asociatii ajunge la sapte membri, dintre care patru parteneri seniori (Victor Ponta, alaturi de Dan Sova, Roxana Eftimie si Radu Cernov).
Dan Sova, Managing Partner, precizeaza ca alaturarea avocatului Victor Ponta echipei Sova si Asociatii va contribui la dezvoltarea si specializarea firmei, precum si la consolidarea imaginii profesionale si publice.
Dan Sova: „Este o optiune profesionala care va intari pozitia firmei pe piata avocaturii din Romania”.
In comunicatul Sova si Asociatii se mentioneaza ca „acest parteneriat aduce impreuna avocati cu experienta semnificativa in profesie, ce se bucura de o recunoastere durabila pentru profesionalismul, performantele si competentele lor, completand in acest fel echipa tanara, performanta si ambitioasa din cadrul casei de avocatura Sova si Asociatii.”
Text apărut în 2007 pe site-ul juridice.ro
2. Ana Diculescu Şova are „lipici” la companiile străine zis strategice
Dan Şova are în familie pe cineva angajat tocmai în operaţiunea de „vânzare“ a „ţării” la care se referă. Concret, în timp ce Dan şova acuză guvernul (Ungureanu- nota cotidianul.ro )că în cazul privatizării celui mai important producător de cupru din România, Cupru Min Abrud SA, a dat dovadă de iresponsabilitate, „a cedat şantajului unor grupuri de interese, privatizând companii de stat şi acordând licenţe de exploatare pentru resurse importante, fără dezbatere publică, fără transparenţă şi încălcând legea” (vezi textul ultimei moţiuni de cenzură) şi a expus statul român la această „ţeapă ruşinoasă”, mama lui adoptivă, venerabila Ana Diculescu Şova, tocmai s-a angajat prin casa de avocatură NNDKP (Nestor Nestor Diculescu Kingston Petersen) să facă totul pentru ca privatizarea Cupru Min cu firma agreată iniţial de guvernul Ungureanu să fie dusă la bun sfârşit. Dacă legea nu-i interzice în vreun fel ca una să urle la televizor şi alta să bage în traistă, şova are o problemă, a câta?
Curentul – Aprilie 2012
Pe http://www.bizlawyer.ro, Ana Diculescu Şova apare ca apărător al Bechtel. Tyssen Krupp (într-un proces „cu cântec” cu Metalexportimport despre care cotidianul.ro v-a informat), şi – atenţie!!! – ROŞIA MONTANĂ GOLD CORPORATION.
3. Triunghiul „amoros”
Guvernul a decis în Săptămâna Mare, prin hotărâre aprobată în şedinţa de marţi, înfiinţarea unei noi companii care se va ocupa exclusiv de proiectul Roşia Montană şi care va funcţiona doar în subordinea ministrului delegat pentru Proiecte de infrastructură de interes naţional şi investiţii străine, Dan Şova.
Puşculiţa s-a mutat aşadar de la Udrea la Şova, de la Dezvoltare la Marile Proiecte. Ponta îşi pune asociatul în fruntea bucatelor, „mami” veghează la bunăstarea firmelor asociate cu statul (cine are de câştigat?) şi uite-aşa, după modelul Turceni (prietenii ştiu de ce…), probabilitatea ca statul român să iasă câştigător tinde către zero. Unde sunt dezbaterea publică şi transparenţa domnilor Ponta şi Şova?
Etichete:ROSIA MONTANA CA AFACERE DE "FAMIGLIE!"SOVA PE POST DE LENUTA DI'PLESCOI GONFLATA LA MAXIM!
TRAIAN BASESCU LA EMISIUNEA „THE GATEWAY”DE LA CNN!
Emisiune cu Traian Băsescu, despre Portul Constanţa, pe CNN.
Postul de televiziune CNN va difuza începând cu 23 mai o emisiune despre Portul Constanţa, în cadrul seriei de emisiuni „The Gateway”, la realizarea căreia a participat preşedintele Traian Băsescu, imagini din timpul filmărilor fiind deja postate pe site-ul CNN.
Emisiunea în cadrul căreia preşedintele român i-a fost ghid în Portul Constanţa jurnalistei Becky Anderson, a fost înregistrată în aprilie şi va fi difuzată la 23, 25 şi 26 mai.
Anderson s-a întâlnit cu preşedintele Băsescu, fost căpitan de navă, pentru a discuta despre planurile acestuia de viitor în privinţa Portului Constanţa, prezentat drept „cel mai mare port de la Marea Neagră” şi un „important punct de tranzit care leagă Europa de Est de Transcaucazia, Asia Centrală şi Extremul Orient”.
Etichete:TRAIAN BASESCU LA EMISIUNEA "THE GATEWAY"DE LA CNN!
MAGISTRATUL HORATIUS DUMBRAVA DE LA CSM S-A ARATAT SURPRINS DE DECIZIA DE DECIZIA „CACARAU”(CCR)PRIVIND INSULTA SI CALOMNIA!
Horaţius Dumbravă, membru al CSM, s-a declarat surprins de decizia Curţii Constituţionale prin care s-a decis reintroducerea în Codul Penal a insultei şi calomniei.
Acesta a declarat în cadrul unei intervenţii telefonice la România TV că judecătorii CCR au intrat peste atribuţiile Înaltei Curţi de Casaţie şi Justiţie şi că ne aflăm în cazul unui conflict între ele două instituţii ale statului.
„Procurorul general al României, Laura Kodruţa Kovesi a decis la acea vreme să facă un recurs în interesul legii la ÎCCJ pe baza practicii neunitare în materie. Atunci ÎCCJ a decis şi a fost general obligatorie pentru toate instanţele din România. Acum CCR intră peste atributul ÎCCJ şi e clar că avem un conflict între cele două”, a spus Horaţius Dumbravă.
„E clar că trebuie să vedem şi motivaţia judecătorlor CCR, dar nu cred că e în regulă ce se întâmplă”, a concluzionat membrul CSM.
Etichete:MAGISTRATUL HORATIUS DUMBRAVA DE LA CSM S-A ARATAT SURPRINS DE DECIZIA "CACARAU"(CCR)PRIVIND INSULTA SI CALOMNIA!
JULIE ZENATTI – SI JE M’EN SORS!
VITAA – POUR QUE TU RESTES!
BRITNEY SPEARS – BABY MORE ONE TIME!
2.750.945 hits video
Victor Ciutacu distruge dezbaterea lui Iohannis: ”Sfidare, frică, poveste puturoasă, mi-e scârbă”!
IPOCRITUL BATISTUTA , IN PANTALONI GALBENI SI PANTOFI DE CLOWN, PRIETENUL IPOCRITULUI PENNALIS, LA SCOALA DE VARA P… twitter.com/i/web/status/1… 5 hours ago

References: CCR 

CCR 
 CCR 
 CCR 
 CCR 
 CCR 
 ICCJ 
 CCR 
 CCR 
 CSM 
 CCR 
 CCR 
 CSM